cyanic-selkie/wikianc huggingface dataset:
ஆசனாம்பா கோவில்
ஹாசனாம்பா கோயில் (Hasanamba temple) இந்தியாவின் கர்நாடகா மாநிலத்தில் ஹாசன் மாவட்டத்தின் தலைமையிடமான ஹாசன் நகரத்தில் அமைந்துள்ளது. இது இந்து சமயத்தின் சாக்தப் பிரிவின் புகழ்பெற்ற அம்மன் கோயில் ஆகும். 12-ஆம் நூற்றாண்டில் போசளப் பேரரசு காலத்தில்  கட்டப்பட்ட இக்கோயில் தீபாவளிக்கு முன்னும், பின்னும் பத்து நாட்கள் மட்டும் பக்தர்களின் வழிபாட்டிற்கு திறந்திருக்கும். மற்ற நாட்களில் மூடப்பட்டிருக்கும். இக்கோயிலில் சப்தகன்னியர்களுக்கும் சிறப்பிடம் உள்ளது.
புராண வரலாறு
சப்த கன்னியர்களான பிராம்மி, மகேஸ்வரி, கௌமாரி, வைஷ்ணவி, வராகி, இந்திராணி, சாமுண்டீஸ்வரி ஆகியோர் வாரணாசியில் இருந்து தெற்கு பகுதிக்கு புத்துணர்வுக்காக வலம் வந்தார்கள் என்றும், அந்த சப்த கன்னியர்களில் சாமுண்டி, வராகி மற்றும் இந்திராணி ஆகிய மூவர் மட்டும்  ஹாசன் நகரில் உள்ள தேவி ஹாசனம்ப கோவிலில் நிலைகொண்டு இருப்பதாகவும், வைஷ்ணவி, கவுமாரி, மகேஸ்வரி அம்மன்கள் மட்டும் ஹாசனாம்பா கோவிலில் மண்புற்றின் வடிவத்தில் நிலைத்தார்கள் என்றும், பிராம்மி அம்மன் புதுக்கோட்டையில் நிலைக்கொண்டிருக்கிறார் என்றும் பக்தர்களால் நம்பப்படுகிறது.
மேற்கோள்கள்
பகுப்பு:ஹாசன் மாவட்டம் பகுப்பு:கர்நாடகாவில் உள்ள இந்துக் கோயில்கள்
ஆவடி தேவி நாகவல்லியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உத்தமி
உத்தமி 1943 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் எம். லட்சுமணன், சி. வி. வி. பந்துலு மற்றும் பலரும் நடித்திருந்தனர்.
பாடல்கள்
இப்படத்தில் இடம்பெற்ற சில பாடல்களை புதிய கொலம்பியா இசைத்தட்டுகளில் மதராஸ் சரசுவதி ஸ்டோர்ஸ் வெளியிட்டது:
மேற்கோள்கள்
பகுப்பு:1943 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
ஆளுக்கொரு ஆசை (2003 திரைப்படம்)
ஆளுக்கொரு ஆசை என்பது 2003 ஆம் ஆண்டு வெளியான தமிழ்த் திரைப்படம்.
வகை
குடும்பப்படம்
கதை
நகரத்தில் வாழும் ஒரு இளைஞனுக்கு மூன்று கனவுகள், அவை முதல் கனவு நன்கு படித்து வேலைக்குச் செல்லும் பெண்ணை மணமுடித்து மனைவியாக்குவது, இரண்டாவது கனவு தனக்கென்று ஒரு சொந்த வீடு கட்டுவது, மற்றும் மூன்றாவது கனவு ஒரே ஒரு குழந்தை மட்டும் பெற்றுக்கொண்டு சிறப்பாக வளர்ப்பது என்பதே. ஆனால், அவனது தாத்தாவுக்கும் பாட்டிக்கும் இதில் விருப்பமில்லை. தங்களது விருப்பத்திற்குகேற்ப ஒரு பெண்ணை அவன் எதிர்பார்க்கும் தகுதிகள் இருப்பதாக பொய் சொல்லி ஏமாற்றி பேரனுக்குக் கட்டி வைக்கிறார்கள். அந்த பெண்ணின் விருப்பம் வீட்டிலேயே இருந்து கணவனுக்கு சேவை செய்வது, கோவில் குளம் செல்வது, நிறைய குழந்தைகள் பெற்றுகொள்வது என இருக்கிறது. மேலும் அவர் படிப்பறிவில்லாத பெண். மனைவியின் ஆசைகள் நிறைவேறுகின்றன, கணவனின் கனவுகள் சிதைகின்றன. வீட்டை வெறுத்து வெளியேறும் அந்த இளைஞனுக்கு வேறொரு பெண்ணின் சகவாசம் கிடைக்கிறது. அங்கேயே தங்குகிறான்.ஆளுக்கொரு ஆசை என்று இருந்தாலும் மனைவியின் முயற்சியால் திரும்பவும் குடும்பத்துடன் இளைஞன் இணைகிறான் என்பதைச் சொல்லும் கதை.
மேற்கோள்கள்
பகுப்பு:2003 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். ஏ. ராஜ்குமார் இசையமைத்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:மீனா நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:செந்தில் நடித்த திரைப்படங்கள்
தேவராடிபாளையம் மகாலட்சுமி அம்மன் கோயில்
தேவராடிபாளையம் மகாலட்சுமி அம்மன் கோயில் தமிழ்நாட்டில் கோயம்புத்தூர் மாவட்டம், தேவராடிபாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மகாலட்சுமி அம்மன் சன்னதியும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. கார்த்திகை மாதம் கார்த்திகை தீபம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தேவரடியார்குப்பம் ஊராட்சி
தேவரடியார்குப்பம் ஊராட்சி (Devaradiyarkuppam Gram Panchayat), தமிழ்நாட்டின் விழுப்புரம் மாவட்டத்தில் உள்ள முகையூர் வட்டாரத்தில் அமைந்துள்ளது. இந்த ஊராட்சி, ரிஷிவந்தியம் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2592 ஆகும். இவர்களில் பெண்கள் 1293 பேரும் ஆண்கள் 1299 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மிதுன் ஜித்
மிதுன் ஜித் (பிறப்பு: 1989, ஏப்ரல் 2) இந்தியத் தற்காப்புக் கலைஞர். கின்னசு உலக சாதனையையும் உலக வகையகத்தையும் ஒரே நேரத்தில் தன்னகத்தே கொண்டிருக்கும் ஒரே இந்தியர்.
மேற்கோள்கள்
பகுப்பு:1989 பிறப்புகள் பகுப்பு:வாழும் நபர்கள் பகுப்பு:வயநாடு மாவட்ட நபர்கள்
பிரியா ஹிமேஷ்
thumb|பிரியா ஹிமேஷ்
பிரியா ஹிமேஷ் அல்லது பிரியா ஹேமேஷ் என்றும் அழைக்கப்படும் இவர், இந்தியாவின் தமிழ்நாட்டில் பிறந்த திரைப்பட பின்னணிப் பாடகியாவார். கன்னடம், தெலுங்கு, தமிழ், மலையாளம் மற்றும் ஒடியா திரைப்படங்களில் பிரபல முன்னணித் திரைப்பட இசையமைப்பாளர்களான, ஏ. ஆர். ரகுமான், இளையராஜா, ஹாரிஸ் ஜெயராஜ், இமான், விஜய் ஆண்டனி, தேவி ஸ்ரீ பிரசாத், யுவன் ஷங்கர் ராஜா, மணி சர்மா, கார்த்திக் போன்றோர்களுடன் இணைந்து இருநூறுக்கும் அதிகமான பாடல்களைப் பாடியுள்ளார்.
பிரியா, 1982 ஆம் ஆண்டு பிப்ரவரி 10 ஆம் தேதி தமிழ்நாட்டின் சென்னையின் புறநகரில் பிறந்துள்ளார். சிறு வயதிலிருந்தே, பாடுவதில் ஆர்வம் கொண்டிருந்த இவர் பல உள்ளூர் பாடல் நிகழ்ச்சிகளில் பங்கேற்று, மெல்லிசைப் பாடல்களைப் பாடத் தொடங்கி, உள்ளூர் மக்களின் கவனத்தைப் பெற்றுள்ளார். சென்னைப் பல்கலைக் கழகத்தில் இளங்கலைப் படிப்பை முடித்த பிறகு, பாடகியாகத் திரையுலகில் 2006 ஆம் ஆண்டு முதல் பாடத்தொடங்கியுள்ளார். இந்தியா மற்றும் வெளிநாடுகளில் உள்ள பல முன்னணி இசைக்குழுக்களுடன் இதுவரை ஐயாயிரத்திற்கும்  மேற்பட்ட மேடை நிகழ்ச்சிகளில் பாடியுள்ளார்.
தெலுங்குப் படமான, ஆர்யா 2 இல் இடம்பெற்ற "ரிங்கா ரிங்கா" பாடலுக்காக பிரியா தென்னிந்திய பிலிம்பேர் விருதினைப் பெற்றுள்ளார்.
மேற்கோள்கள்
<references group="" responsive="1">
பகுப்பு:Short description is different from Wikidata பகுப்பு:Articles with hCards பகுப்பு:தமிழ்நாட்டுப் பெண் இசைக்கலைஞர்கள் பகுப்பு:1982 பிறப்புகள் பகுப்பு:கன்னடத் திரைப்படப் பின்னணிப் பாடகர்கள் பகுப்பு:தெலுங்குத் திரைப்படப் பின்னணிப் பாடகர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:சென்னைப் பாடகர்கள் பகுப்பு:வாழும் நபர்கள்
கசானவித்துப் பேரரசு
கசனவித்து வம்சம் (Ghaznavids) என்பது துருக்கிய மம்லூக் வம்சாவளியைச் சேர்ந்த பாரசீக முஸ்லிம் வம்சமாகும். ஈரான், ஆப்கானித்தான், திரான்சோக்சியானாவின் பெரும்பகுதி, வடமேற்கு இந்திய துணைக்கண்டத்தின் பெரும்பகுதி ஆகியவற்றை பொ.ச. 977 முதல் 1186 வரை ஆட்சி செய்தது. குராசானிலுள்ள இந்து குஷ் மலைத்தொடருக்கு வடக்கே பால்கிலிருந்த சமனிட் பேரரசின் முன்னாள் தலைவராக இருந்த அவரது மாமனார் ஆல்ப் டிகின் இறந்த பிறகு கசுனி மாகாணத்தின் ஆட்சிக்கு வந்த சபுக்திகின் என்பவரால் வம்சம் நிறுவப்பட்டது.
வம்சம் நடு ஆசிய துருக்கிய வம்சாவளியைச் சேர்ந்தது என்றாலும், அது மொழி, கலாச்சாரம், இலக்கியம் மற்றும் பழக்கவழக்கங்களின் அடிப்படையில் முற்றிலும் பாரசீகமயமாக்கப்பட்டது. எனவே இது "பாரசீக வம்சமாகவே" கருதப்படுகிறது.
சபுக்திகினின் மகன், கசினியின் மகுமூது சமனிட் பேரரசில் இருந்து சுதந்திரம் அறிவித்தார் மேலும் கசனவித் பேரரசை கிழக்கில் ஆமூ தாரியா, சிந்து ஆறு மற்றும் இந்தியப் பெருங்கடல் மற்றும் மேற்கில் இரே மற்றும் அமாதான் வரை விரிவுபடுத்தினார். முதலாம் மசூத்தின் ஆட்சியின் கீழ், கசனவித்து வம்சம் தண்டநாகன் போருக்குப் பிறகு செல்யூக் வம்சத்திடம் அதன் மேற்குப் பகுதிகளின் மீதான கட்டுப்பாட்டை இழக்கத் தொடங்கியது. இதன் விளைவாக நவீன ஆப்கானிஸ்தான், பாக்கித்தான் ( பஞ்சாப் மற்றும் பலுச்சிசுத்தானம் ) ஆகியவற்றிற்குள் அதன் உரிமைகள் கட்டுப்படுத்தப்பட்டன. 1151 இல், சுல்தான் பஹ்ராம் ஷா கசினியை கோரி அரசர் அலா அல்-தின் ஹுசைனிடம் இழந்தார்.
வெளி இணைப்புகள்
பகுப்பு:இந்தியப் பேரரசுகள் பகுப்பு:இந்திய அரச மரபுகள் பகுப்பு:இந்திய வரலாறு
பெரியபாப்பனூத்து ஊராட்சி
பெரியபாப்பனூத்து ஊராட்சி (Periapappanuthu Gram Panchayat), தமிழ்நாட்டின் திருப்பூர் மாவட்டத்தில் உள்ள உடுமலைப்பேட்டை ஊராட்சி ஒன்றியத்தில் அமைந்துள்ளது. இந்த ஊராட்சி, மடத்துக்குளம் சட்டமன்றத் தொகுதிக்கும் பொள்ளாச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3300 ஆகும். இவர்களில் பெண்கள் 1755 பேரும் ஆண்கள் 1545 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இந்திய-இலங்கை ஒப்பந்தம், 1987
இந்திய இலங்கை ஒப்பந்தம், 1987 அப்போதைய இந்திய பிரதமர் ராஜீவ் காந்திக்கும் இலங்கை ஜனாதிபதி ஜே. ஆர். ஜெயவர்த்தனாக்கும் இடையே யூலை 29, 1987ம் ஆண்டு ஈழத்தமிழர்களின் பிரச்சினைகளை தீர்க்கும் நோக்குடன் ஏற்படுத்தப்பட்ட ஒப்பந்தம் ஆகும். இந்த ஒப்பந்தம் இலங்கை ஒரு பல்லின, பல்மத, பல்மொழி நாடாக ஏற்று வடகிழக்கை தமிழ் முஸ்லீம் மக்களின் இணைந்த தாயகப்பிரதேசமாக ஏற்று தமிழ் மொழியை அரச மொழியாக ஏற்று மாகாண சபைகளுடான அதிகாரப் பரவலாக்கத்தை முன்வைக்கின்றது. இவ்வொப்பந்தம் மூலம் ஏற்படுத்தப்பட்ட வடகிழக்கு மாகாண சபை பின்னர் ஏற்பட்ட அரசியல் மாற்றங்களால் செயல்படாமல் போனது.
ஒப்பந்தம்
இந்தியக் குடியரசின் பிரதம மந்திரி திரு.ராஜிவ்காந்தியும், இலங்கை ஜனநாயக சோசலிசக் குடியரசின் ஜனாதிபதி திரு.ஜே,ஆர் ஜயவர்தனவும் 1987ஆம் ஆண்டு ஜூலை 29ஆம் திகதி கொழும்பில் சந்தித்தார்கள். இந்தியாவுக்கும் இலங்கைக்கும் இடையிலான பாரம்பரிய நட்புறவை ஆதரித்துத் தீவிரப்படுத்தி மேலும் வலுப்படுத்துவதின் முக்கியத்துவத்தை கருத்திற் கொண்டும், இலங்கையின் இனப்பிரச்சினைக்கும் அதன் விளைவான வன்செயல்களுக்கும் தீர்வு காண வேண்டியதன் தவிர்க்க முடியாத அவசியத்தையும் இலங்கையிலுள்ள சகல சமூகங்களையும் சேர்ந்த மக்களின் பாதுகாப்பு, நழன்புரி நடவடிக்கைகள், சுபீட்சம் ஆகியவற்றை உணர்ந்தும்,
இந்த நோக்கங்களை நிறைவேற்றுவதற்காகப் பின்வரும் உடன்படிக்கையை இந்தத் தினத்தில் ஏற்படுத்திக் கொண்டார்கள்.
1. இலங்கையின் ஐக்கியம், இறைமை, பிராந்திய ஒருமைப்பாடு ஆகியவற்றைப் பேணிக்காக்க விரும்பி,
2. இலங்கை சிங்களவர், தமிழர், முஸ்லீம்கள், பறங்கியர் ஆகியோரைக் கொண்ட பல்லின, பன்மொழி சமூகங்கள் வாழும் நாடு என்பதை உணர்ந்து,
3. மிகக் கவனமாகப் பேணிக் காப்பாற்ற வேண்டிய தனித்தனிக் கலாசாரம்,மொழி அடையாளங்களை ஒவ்வொரு இனமும் கொண்டுள்ளதென்பதையும்,
4. வடக்கு, கிழக்கு மாகாணங்கள் அங்கு ஏனைய இனக்குழுக்களுடன் எல்லாக் காலத்திலும் ஒன்றாக வாழ்ந்து வரும் இலங்கைத் தமிழ் பேசும் மக்களின் வரலாற்றுப்பூர்வமான வசிப்பிடங்கள் என்பதையும் அங்கீகரித்து,
5. இலங்கையின் ஐக்கியம், இறைமை, பிரதேச ஒருமைப்பாடு ஆகிய அம்சங்களைப் பலப்படுத்த வேண்டியதன் அவசியத்தை உணர்ந்த சகல பிரஜைகளும் சமத்துவமாகவும், பாதுகாப்பாகவும், ஒற்றுமையாகவும் சுபீட்சத்துடன் தங்கள் அபிலாசைகளை நிறைவேற்றி வாழும் பல இன, பல மொழி பேசும் பல மதங்களைக் கடைப்பிடிக்கும் தன்மையைப் பேணி,
பின்வரும் உடன்பாட்டிற்குவருகிறோம்:
1. இலங்கை அரசாங்கம் அருகருகேயுள்ள மாகாணங்களை ஒரு நிர்வாக அலகாகச் சேர்த்துக் கொள்ளக்கருதும் கீழ் விவரிக்கப்பட்டவாறு வடக்கு, கிழக்கு என்று அவற்றைப் பிரிக்கும் பட்சத்தில் சர்வஜன வாக்கெடுப்பொன்றை நடத்துவது என்றும்,
2. மாகாண சபைக்கான தேர்தல் நடத்தப்படும் திகதியில் இருந்து 3இல் தெரிவிக்கப்பட்டவாறு சர்வஜன வாக்குரிமை நடத்துவது திகதி வரையான காலப்பகுதி இடைக்காலப்பகுதியென்று கருதப்படும். 8ம் வாசகத்திற்கு அமைய சர்வஜன வாக்கெடுப்பு நடத்தப்படும் வரை தற்போதுள்ள வடக்கு, கிழக்கு மாகாணங்கள் ஒரு மாகாண சபையை உள்ளடக்கிய ஒரு நிர்வாக அலகாக இருக்கும். இத்தகைய அலகில் ஓர் ஆளுநர், ஒரு முத்லமைச்சர், ஓர் அமைச்சரவை ஆகியன செயற்படும்.
இந்தியாவில் உற்பத்தியுடன் இணைக்கப்பட்ட ஊக்கத் திட்டங்கள்
உற்பத்தியுடன் இணைக்கப்பட்ட ஊக்கத்தொகை (Production Linked Incentive, PLI), இந்திய அரசாங்கத்தின் திட்டமாகும், உள்நாட்டு உற்பத்தி மையங்களில் உற்பத்தி செய்யப்படும் பொருட்களிலிருந்து அதிகரிக்கும் விற்பனையில் நிறுவனங்களுக்கு ஊக்கத்தொகைகளை வழங்குவதற்கான செயல்திறன்-இணைக்கப்பட்ட ஊக்கத்தொகையின் ஒரு வடிவமாகும். இது உற்பத்தித் துறையை உயர்த்துவதையும் இறக்குமதியைக் குறைப்பதையும் நோக்கமாகக் கொண்டுள்ளது. இந்தத் திட்டங்களின் நோக்கமானது, வெளிநாட்டு உற்பத்தியாளர்களை இந்தியாவில் உற்பத்தியைத் தொடங்க ஊக்குவிப்பது மற்றும் உள்நாட்டு உற்பத்தியாளர்கள் தங்கள் உற்பத்தி மற்றும் ஏற்றுமதியை விரிவுபடுத்துவதற்கு ஊக்குவிப்பதாகும். இந்திய அரசாங்கம் 13 துறைகளுக்கு ரூ. 1.97 லட்சம் கோடி(US$ 28 b) அளவில் PLI திட்டங்களை அறிமுகப்படுத்தியுள்ளது. எடுத்துக்காட்டாக, இந்தத் துறைகளில் ஒன்று இந்தியாவில் வாகனத் தொழில் ஆகும், இதற்காக இந்திய அரசாங்கம் 3 திட்டங்களை அறிமுகப்படுத்தியது,
வரலாறு
2020 ஏப்ரல் 1ஆம் தேதி இந்திய அரசாங்கம் பெரிய அளவிலான எலெக்ட்ரானிக்ஸ் உற்பத்தி சார்ந்த திட்டங்களுக்கு ஊக்கமளிக்கும் வகையில் PLI திட்டத்தினை அறிமுகப்படுத்தியது, மேலும் ஆண்டின் இறுதிக்குள் (நவம்பர் 2020), உணவு பதப்படுத்துதல், தொலைத்தொடர்பு, மின்னணுவியல், ஜவுளி, சிறப்பு எஃகு, ஆட்டோமொபைல்ஸ் மற்றும் ஆட்டோ உதிரிபாகங்கள், சூரிய ஒளிமின்னழுத்த தொகுதிகள்(solar), மற்றும் வெள்ளைப் பொருட்கள் என்றழைக்கப்படும் ஏர் கண்டிஷனர்கள் மற்றும் எல்இடி பல்புகள் போன்றவற்றின் உற்பத்தியும் பிஎல்ஐ திட்டத்தின் கீழ் விரிவாக்கப்பட்டன.
இது மின்னணுவியல் தொடர்பான தேசியக் கொள்கையின் ஒரு பகுதியாக, மின்னணு நிறுவனங்கள், மொபைல் போன்கள், டிரான்சிஸ்டர்கள், டையோட்கள் போன்ற எலக்ட்ரானிக் கூறுகளை உற்பத்தி செய்யும் நிறுவனங்களுக்கு 4-6% ஊக்கத்தொகை வழங்குவதற்காக ஐடி அமைச்சகத்தால் அறிமுகப்படுத்தப்பட்டது.
தகுதியைப் பொறுத்த வரையில், இந்திய அல்லது இந்தியாவில் பதிவு செய்யப்பட்ட யூனிட்டைக் கொண்ட அனைத்து மின்னணு உற்பத்தி நிறுவனங்களும் இந்தத் திட்டத்திற்கு விண்ணப்பிக்க தகுதியுடையதாக இருக்கும்.
இத்திட்டத்தின் முக்கிய நோக்கம் வெளிநாட்டு முதலீட்டாளர்களை இந்தியாவில் தங்கள் உற்பத்தி அலகுகளை அமைப்பதற்கு அழைப்பது மற்றும் உள்ளூர் உற்பத்தியாளர்கள் தங்கள் அலகுகளை விரிவுபடுத்துவதற்கும் வேலைவாய்ப்பை உருவாக்குவதற்கும் ஊக்குவிப்பதாகும்.
மத்திய பட்ஜெட் 2021 இல், நிதியமைச்சர் நிர்மலா சீதாராமன், பிஎல்ஐ திட்டத்தின் கீழ் பதின்மூன்று துறைகளுக்கு ஐந்தாண்டு காலத்திற்கு ஊக்கத்தொகை அளிப்பது, மேலும் ரூ. 2022 நிதியாண்டு முதல் இத்திட்டத்திற்கு 1.97 லட்சம் கோடி ஒதுக்கப்பட்டுள்ளது என்றும் அறிவித்தார்.
மத்திய பட்ஜெட் 2022இல், நிதியமைச்சர் நிர்மலா சீதாராமன், பிஎல்ஐ திட்டத்தின் கீழ் 14 துறைகளில் 60 லட்சம் புதிய வேலைகளை உருவாக்க உதவும் என்றும் 30இலட்சம் கோடி உற்பத்தி முதலீடுகளை ஈர்க்க உதவும் என்றும் கூறினார்.
தொழில்களின் பட்டியல்
அரசாங்கம் பல தொழில்களுக்கான திட்டத்தை அறிமுகப்படுத்தியுள்ளது:
துறைகள்:
விளைவுகள்
பெரிய அளவிலான எலக்ட்ரானிக்ஸ் உற்பத்திக்கான பிஎல்ஐ திட்டம் 1 ஏப்ரல் 2020 அன்று அறிவிக்கப்பட்டது. மொபைல் போன்கள் மற்றும் குறிப்பிட்ட மின்னனு கூறுகள் உட்பட ‘இலக்கு பிரிவின்’ கீழ் உள்ள உற்பத்திப் பொருட்களின் நிகர அதிகரிப்பு விற்பனையில் 4% முதல் 6% வரை ஊக்கத்தொகையை இந்தத் திட்டம் நீட்டிக்கிறது.
இத்திட்டத்தின் கீழ் மொத்த செலவு ₹ 38,645 கோடி ஆகும். 16 நிறுவனங்கள், சாம்சங், பாக்ஸ்கான் உட்பட 5 உலகளாவிய நிறுவனங்கள் கையடக்கத் தொலைபேசியின் கீழ் (இன்வாய்ஸ் மதிப்பு ₹15,000 மற்றும் அதற்கு மேல்), டிக்சான் போன்ற 5 உள்நாட்டு நிறுவனங்கள் மற்றும் 6 நிறுவனங்கள் குறிப்பிட்ட எலக்ட்ரானிக் கூறுகளின் கீழ் இத்திட்டத்தின் கீழ் அங்கீகரிக்கப்பட்டுள்ளன.
ஜூன் 2022 நிலவரப்படி, இந்தத் திட்டம் ரூ. 65,240 கோடி ஏற்றுமதி உட்பட மொத்த உற்பத்தி 1,67,770 கோடி அளவில் அதிகரிக்க வழிவகுத்தது. PLI திட்டம் 28,636 பேருக்கு வேலைவாய்ப்பை உருவாக்கியுள்ளது. கடந்த 3 ஆண்டுகளில், ஸ்மார்ட்போன்களின் ஏற்றுமதி 139% அதிகரித்துள்ளது.
தைவானைச் சார்ந்த பாக்ஸ்கான், அலைபேசி தயாரிக்கும் நிறுவனம் 357கோடி ஊக்கத்தொகையினை 2021-ஆகத்து முதல் 2022-மார்ச் வரை அதிகரித்த விற்பனை மற்றும் புதிய மூதலீட்டுக்கான உலகளாவிய நிறுவனம் பிரிவினில் பெற்றது.
இந்தியாவைச் சார்ந்த டிக்சான் அலைபேசி தயாரிக்கும் நிறுவனம் 111.57கோடி ஊக்கத்தொகையினை 2021-ஆகத்து முதல் 2022-மார்ச் வரை அதிகரித்த விற்பனை மற்றும் புதிய மூதலீட்டுக்கான உள்நாட்டு நிறுவனம் பிரிவினில் பெற்றது.
மேற்கோள்கள்
பகுப்பு:இந்தியப் பொருளாதாரம்
கண்டவராயன்பட்டி ஊராட்சி
கண்டவராயன்பட்டி ஊராட்சி (Kandavarayanpatti Gram Panchayat), தமிழ்நாட்டின் சிவகங்கை மாவட்டத்தில் உள்ள திருப்பத்தூர் வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3364 ஆகும். இவர்களில் பெண்கள் 1797 பேரும் ஆண்கள் 1567 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
நுண்ணுயிரி தொழில்நுட்ப நிறுவனம்
நுண்ணுயிரி தொழில்நுட்ப நிறுவனம் (IMTECH) (Institute of Microbial Technology) இந்தியாவின், சண்டிகரில் அறிவியல் மற்றும் தொழிலக ஆய்வு குழுமத்தின் (சிஎஸ்ஐஆர்) நிதியுதவியில் 1984இல் நிறுவப்பட்ட நிறுவனமாகும்.
நவீன உயிரியல் அறிவியல் மற்றும் நுண்ணுயிரி சம்பந்தப்பட்ட உயிரி தொழில்நுட்பத்தின் பல துறைகளில் இந்த நிறுவனம் ஆராய்ச்சியில் ஈடுபட்டுள்ளது. நோயெதிர்ப்பு மற்றும் தொற்று நோய்கள், புரத வடிவமைப்பு மற்றும் பொறியியல், நொதித்தல் அறிவியல், நுண்ணுயிர் உடலியல் போன்ற ஆராய்ச்சிகளுக்குச் சிறப்பு முக்கியத்துவம் அளிக்கிறது. மரபியல், ஈஸ்ட் உயிரியல், உயிர் தகவலியல், நுண்ணுயிர் அமைப்பு முறைப்படுத்தல்களின், நுண்ணுயிர் பன்முகத்தன்மையில் உயிராற்றல் பொருட்கள் மற்றும் நொதிகள் உயிர் மாற்றம் உள்ளிட்ட துறைகளில் ஆய்வுகள் நடைபெறுகின்றன. இந்நிறுவனத்தின் தற்போதைய இயக்குநர் முனைவர் சஞ்சீவ் கோஸ்லா ஆவார். மேனாள் இயக்குநர்ககளாக முனைவர் அனில் கோல், மற்றும் முனைவர் கிரிஷ் சாஹ்னி உள்ளனர்.
வசதிகள்
நவீன உயிரியல் ஆராய்ச்சிக்கான வசதிகளுடன் இந்த நிறுவனம் உள்ளது. இவற்றில் ஆய்வகத்திலிருந்து சோதனை அளவிலான நொதித்தல், திசு மற்றும் உயிரணு வளர்ப்பு வசதி, நுண்ணுயிரிகளைப் பராமரித்தல், பாதுகாத்தல் மற்றும் அடையாளம் காணும் வசதி, ஆய்வக விலங்கு வளர்ப்பிடம், உயிரி தகவல்தொடர்பு மற்றும் உயிர் கணக்கீட்டிற்கான நிலையங்கள், புரதம் மற்றும் டி.என்.ஏ பகுப்பாய்விற்கான உபகரணங்கள், அறிவுசார் சொத்து மேலாண்மைக்கான சுமார் 64,000 மேற்கோள் புத்தகங்கள், அதி நவீன நுண்ணோக்கிகள் மற்றும் தரவுத்தளங்களைக் கொண்ட நூலகம் செயல்பாட்டில் உள்ளன. நோய்க்கிருமி நுண்ணுயிரிகளின் ஆராய்ச்சி பணிகளுக்காக இந்த நிறுவனம் உயிரியல் பாதுகாப்பு நிலை 3 (பி.எஸ்.எல் 3) ஆய்வக வசதியைக் கொண்டுள்ளது.
மருந்து கண்டுபிடிப்பிற்கான கணக்கீட்டு வளங்கள்
சிஆர்டிடி (மருந்து கண்டுபிடிப்பிற்கான கணக்கீட்டு வளம்) என்பது திறந்த மூல மருந்து கண்டுபிடிப்பு (ஓ.எஸ்.டி.டி) இன்சிலிக்கோ தொகுதியின் ஒரு பகுதியாகும். சிஆர்டிடி வலை வாசல் மருந்து கண்டுபிடிப்பு தொடர்பான கணினி வளங்களை வழங்குகிறது. சி.எஸ்.ஐ.ஆர்-நுண்ணுயிரி தொழில்நுட்ப நிறுவனத்தில் கஜேந்திர பால் சிங் ராகவாவின் வழிகாட்டுதலின் கீழ் இந்த தொகுதி உருவாக்கப்பட்டுப் பராமரிக்கப்படுகிறது.
போலி தரவுகளின் சர்ச்சை
17 ஜூலை 2014 அன்று, இந்தியாவின் பிரதான ஊடகங்கள் பல்வேறு பத்திரிகைகளில் இந்நிறுவன ஆய்வு வெளியிடு ஆவணங்களைத் திரும்பப் பெறுவது குறித்த அறிக்கைகளை வெளியிட்டன.
வெளி இணைப்புகள்
பகுப்பு:அறிவியல் மற்றும் தொழிலக ஆய்வு மன்றம் (இந்தியா) பகுப்பு:உயிரியல் ஆய்வகங்கள்
ஆன் ஆடம்சு மெக்பாதென்
வாழ்க்கை
இவர் 1952 இல் நியூயார்க் நகரில் பிறந்தார்.இவர் தன் இளவல் பட்டத்தை ஆம்ப்சயர் கல்லூரியிலும் (1974) புவி, கோள் அறிவியலில் முதுவர் பட்டத்தை மசாசூசட் தொழில்நுட்ப நிறுவனத்திலும் (1977) தன் முனைவர் பட்டத்தை புவி, புவி இயற்பியல் பட்ட்த்தை அவாய் பல்கலிக்கழகத்திலும் (1983) பெற்றார். இவரது முனைவர் பட்ட ஆய்வுரை Spectral reflectance of near-Earth asteroids : implications for composition, origin and evolution என்பதாகும்.இவர் காலேஜ் பர்க்கில் உள்ள மேரிலாந்து பல்கலைக்கழகம், சாந்தியகோவில் உள்ள கலிபோர்னியா பல்கலைக்கழகத்தின் கலிபோர்னியா விண்வெளி நிறுவனம், விண்வெளித் தொலைநோக்கி அறிவியல் நிறுவனம் ஆகிய நிறுவனங்களில் பணிபுரிந்தார். நாசாவில், இவர் 4 வெசுட்ட சீரிசு குறுங்கோள் பயணத்துக்கான டான் திட்டத்திலும் ஆழ்மொத்தல், EPOXI திட்டங்களிலும் ஆய்வாளராக இருந்துள்ளார். Sஇவர் புவியண்மை வட்டணை சிறுகோள் திட்ட அறிவியல் பணிக்குழுவின் உறுப்பினராக இருந்துள்ளார்; 2007-2008 ANSMET தேட்டக்குழு உறுப்பினராக இருந்துள்ளார்; இவர் 2009 வடசூடான் அல்ம சிட்டா விண்கல் பொழிவு தேட்டக்குழுவில் உறுப்பினர் ஆவார்; இவர் 2010 நாசா கோடார்டு உயர்கல்வி, பல்க்லைக்கழகத் திட்டங்களின் தலைவராக இருந்துள்ளார்; ஆழ்மொத்தல், டான் திட்டம் ஆகியவற்றின் கல்வி, பரப்புரை நிகழ்ச்சியின் இயக்குநர்ரும் ஆவார்.
நூல்தொகை
பகுப்பு:அமெரிக்க வானியலாளர்கள் பகுப்பு:அமெரிக்க அறிவியல் எழுத்தாளர்கள் பகுப்பு:1952 பிறப்புகள் பகுப்பு:வாழும் நபர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள் பகுப்பு:பெண் அறிவியல் எழுத்தாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
சுருக்கச் சொல்
ஒரு நீண்ட சொல்லை அல்லது பெயரை சுருக்கமாக எடுத்தாள்வதை அந்த சொல்லின் சுருக்கச் சொல் அல்லது சுருக்கம் எனலாம். நபர்களின் பெயர்கள், அமைப்புகளின் பெயர்கள், இடங்களின் பெயர்கள், கருத்துருக்கள் என பல வகையான சொற்கள் இவ்வாறு சுருக்கமாக எடுத்தாளப்படுகின்றன.
ஆங்கில எழுத்துக்களைப் போல் தமிழில் capital எழுத்துக்கள் இல்லாததால், abbreviationகளை தமிழில் எழுதும்போது இடையில் புள்ளி வைத்து எழுதுவது நல்லது
வெளி இணைப்புகள்
பகுப்பு:தமிழ் சுருக்கங்கள்
திரைப்பட நட்சத்திரம்
திரைப்பட நட்சத்திரம் (Movie star) என்பது ஒரு நடிகர் அல்லது நடிகை என்பவர்கள் திரைப்படங்களில் நடித்ததன் மூலம் அல்லது முன்னணி பாத்திரங்களுக்கு பிரபலமானது மூலம் 'திரைப்பட நட்சத்திரம்' என்று அழைக்கப்படுகின்றனர். இவர்களின் பெயர்கள் ஒரு திரைப்படத்தை சந்தைப்படுத்த அல்லது விளம்பரப்படுத்த பெரும்பாலும் உபயோகிக்கப் படுகின்றது. உதாரணமாக திரைப்பட சுவரொட்டிகள் மற்றும் திரைப்பட முன்னோட்டக்காட்சிககளில்.
ஆரம்ப ஆண்டுகள்
ஊமைத் திரைப்படங்கள் காலத்தில் அவற்றில் தோன்றும் நடிகர்கள் மற்றும் நடிகைகளின் பெயர்கள் விளம்பரப்படுத்தப்படவில்லை, ஏனெனில் இது அதிக சம்பளத்திற்கான கோரிக்கைகளை ஏற்படுத்தும் என்று தயாரிப்பாளர்கள் அஞ்சினர். இருப்பினும், பார்வையாளர்களின் ஆர்வத்தை அதிகரிப்பதற்காக இந்த நோக்கம் கைவிடப்பட்டது.
1909 ஆம் ஆண்டில் நடிகைகளான 'புளோரன்ஸ் லாரன்ஸ்' மற்றும் மெரி பிக்ஃபோர்ட் ஆகியோர் பரவலாக அறியப்பட்டவர்கள் ஆனால் பொதுமக்களின் மத்தியில் அவர்களின் பெயர் அறியப்படவில்லை. ஏனெனில் நடிகை 'புளோரன்ஸ் லாரன்ஸ்' என்பவர் 'பையோகிராஃப் ஸ்டுடியோஸ்' தயாரித்த திரைப்படங்களில் பணிபுரிந்த காரணத்தால் 'சுயசரிதை பெண்' (பையோகிராஃப்  கேர்ள்) என்று அறியப்பட்டார். 1910 ஆம் ஆண்டில் 'இன்டிபென்டன்ட் மூவிங் பிக்சர்ஸ்' நிறுவனத்திற்கு மாறிய பிறகு தனது சொந்த பெயரான 'புளோரன்ஸ் லாரன்ஸ்' என்றே தோன்றத் தொடங்கினார்.
இந்தியா
இந்தியத் திரைப்படத்துறையை பொறுத்தவரையில் தமிழ், தெலுங்கு, இந்தி, கன்னடம், மராத்தி போன்ற பல திரைப்படத்துறையில் பணி புரியும் நட்சத்திரங்கள் அவர்களின் மாநிலங்கள் வாரியாக பிரபலமாக இருப்பார்கள். அதையும் தாண்டி இரசினிகாந்து, கமல்ஹாசன், அமிதாப் பச்சன், ஐஸ்வர்யா ராய் போன்ற சிலர் இந்தியா நாட்டை தாண்டியும் ஆசியா மற்றும் ஐரோப்பா நாடுகளிலும் பிரபலமாக உள்ளார்கள். நடிகர் இரசினிகாந்து நடித்த முத்து போன்ற திரைப்படங்கள் ஜப்பான் நாட்டில் வெளியாகி 1.6 மில்லியன் வசூல் செய்தது என்பது குறிப்பிடத்தக்கது.
மேற்கோள்களை
பகுப்பு:நடிப்பு பகுப்பு:திரைப்படம் மற்றும் காணொளி சொல்லியல்
பசீர் அலி
பசீர் அலி இலங்கை தெமடகொட வீதி, கொழும்பில் வசித்துவரும் இவர் ஒரு இலக்கிய ஆர்வலரும், எழுத்தாளரும், கவிஞருமாவார். தினக்குரல் நாளிதழில் பணியாற்றியவரும் இவர் எங்கள் தேசம் பத்திரிகையின் பொறுப்பாசிரியராகவும் செயலாற்றி வருகின்றார்.
உசாத்துணை
பகுப்பு:இலங்கை முஸ்லிம் எழுத்தாளர்கள்
லட்சுமண் சிவராமகிருட்டிணன்
லட்சுமண் சிவராமகிருஷ்ணன் (Laxman Sivaramakrishnan பிறப்பு: டிசம்பர் 31, 1965) சிவா மற்றும் எல் எஸ் எனும் பெயரல் பரவலாக அறியப்படும் இவர் மேனாள் இந்தியத் துடுப்பாட்ட வீரர் மற்றும் துடுப்பாட்ட வர்ணனையாளர் ஆவார். வலது கை சுழற் பந்துவீச்சாளரான இவர் 2000 ஆம் ஆண்டில் வங்காளதேசத் துடுப்பாட்ட அணிக்கு எதிரான போட்டியில் முதன் முதலில் வர்ணனையாளராக அறிமுகமானர். பனனட்டுத் துடுப்பாட்ட அவையின் குழுவில் வீரர்களின் பிரதிநிதிகளில் ஒருவராகவும் பணியாற்றுகிறார். இவர் இந்தியத் துடுப்பாட்ட அணிக்காக ஒன்பது தேர்வுத் துடுப்பாட்டப் போட்டிகளில் விளையாடி 120 ஓட்டங்களை எடுத்துள்ளார். அதில் அதிகபட்சமாக 25 ஓட்டங்களை எடுத்துள்ளார். பந்துவீச்சில் 26 இலக்குகளைக் கைப்பற்றியுள்ள இவர் ஐந்து இலக்குகளை மூன்று முறை கைப்பற்றினார். மேலும் ஒருநாள் பன்னாட்டுத் துடுப்பாட்டப் போட்டிகளிலும் விளையாடினார்.தமிழக பாஜக தலைவர் எல்.முருகன் முன்னிலையில் பாரதிய ஜனதா கட்சியில் சேர்ந்தார். சூன் 1, 2023 இல் அக்கட்சியின் விளையாட்டுப் பிரிவின் துணைத் தலைவராக நியமிக்கப்பட்டார்.
ஒருநாள் பன்னாட்டுத் துடுப்பாட்டம்
1985 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து பென்சன் மற்றும் ஹெட்ஜஸ் உலக வாகையாளர் துடுப்பாட்டத் தொடரில் விளையாடினார். பெப்ரவரி 20, மெல்போர்ன் துடுப்பாட்ட அரங்கில் பாக்கித்தான் துடுப்பாட்ட அணிக்கு எதிராக நடைபெற்ற மூன்றாவது போட்டியில் பத்து ஒவர்களை வீசி 49 ஓட்டங்களை விட்டுக் கொடுத்து இரண்டு இலக்குகளைக் கைப்பற்றினார். இந்தப் போட்டியில் இந்திய அணி ஆறு இலக்குகளால் வெற்றி பெற்றது. 1987 ஆம் ஆண்டில் இந்தியத் துடுப்பாட்ட அணி ரிலையன்சு உலகத் துடுப்பாட்டத் தொடரில் விளையாடினார். அக்டோபர் 17, மும்பை துடுப்பாட்ட அரங்கில் சிம்பாப்வே துடுப்பாட்ட அணிக்கு எதிராக நடைபெற்ற பதினோராவது போட்டியில் ஒன்பது ஒவர்களை வீசி 36 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இந்தப் போட்டியில் இந்திய அணி எட்டு இலக்குகளால் வெற்றி பெற்றது.
தேர்வுத் துடுப்பாட்டம்
1983 ஆம் ஆண்டில் இந்தியத் துடுப்பாட்ட அணி மேற்கிந்தியத் தீவுகளில் சுற்றுப்பயணம் செய்து விளையாடியது .மே 3, புனித ஜான் துடுப்பாட்ட அரங்கில் நடைபெற்ற மேற்கிந்தியத் தீவுகள் துடுப்பாட்ட அணிக்கு எதிரான ஐந்தாவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 17 ஓட்டங்களை எடுத்து மார்ஷல் பந்துவீச்சில் ஆட்டமிழந்தார். பின் பந்துவீசீல் 25 ஓவர்களை வீசி 95 ஓட்டங்களை விட்டுக் கொடுத்தார். இதில் ஒரு ஓவரை மெய்டனாக வீசினார். ஆனால் இலக்கினைக் கைப்பற்றவில்லை. இரண்டாவது ஆட்டப் பகுதியில் பந்துவீசவும் மட்டையாடவும் இவருக்கு வாய்ப்பு கிடைக்கவில்லை. இந்தப் போட்டி சமனில் முடிந்தது. 1996 ஆம் ஆண்டில் இந்தியத் துடுப்பாட்ட அணி ஆத்திரேலியாவில்சுற்றுப் பயணம் செய்து விளையாடியது. சனவரி 2, சிட்னி துடுப்பாட்ட அரங்கில் நடைபெற்ற ஆத்திரேலியத் துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியின் முதல் ஆட்டப் பகுதியில் மட்டையாட வாய்ப்பு கிடைக்கவில்லை. பந்துவீச்சில் 22 ஓவர்களை வ்விசி 79 ஓட்டங்களை விட்டுக் கொடுத்தார். இதில் இரண்டு ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை. இரண்டாவது ஆட்டப் பகுதியில் ஒன்பது ஓவர்களை வீசி 37 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டி சமனில் முடிந்தது.
சான்றுகள்
பகுப்பு:இந்தியத் துடுப்பாட்டக்காரர்கள்
சரண்யா மோகன்
சரண்யா மோகன் (பிறப்பு பிப்ரவரி19, 1989) இந்தியத் திரைப்பட நடிகையாவார். இவர் அதிகமாக மலையாள மற்றும் தமிழ்த் திரைப்படங்களில் நடித்துள்ளார். யாரடி நீ மோகினி மற்றும் வெண்ணிலா கபடிகுழு ஆகிய திரைப்படங்களின் மூலம் நன்கு அறியப்படும் நபரானார்.
வாழ்க்கை
சரண்யா கேரள மாநிலத்தில் ஆலப்புழா எனும் இடத்தில் பிறந்தவர். பாலக்காட்டு மோகனின் முதல் மகளாவார் இவரின் இளைய சகோதரியின் பெயர் சுகன்யா.
வெளி இணைப்புகள்
பகுப்பு:தமிழ்த் திரைப்பட நடிகைகள் பகுப்பு:மலையாள நபர்கள் பகுப்பு:கேரள நடிகர்கள் பகுப்பு:தெலுங்குத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:1989 பிறப்புகள் பகுப்பு:மலையாளத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:அண்ணாமலைப் பல்கலைக்கழ முன்னாள் மாணவர்கள்
பல்கேரிய லெவ்
லெவ் (பல்கேரியன்: лев, பன்மை: лева, левове / லெவா, [2] லெவோவ்) பல்கேரியாவின் நாணயம். இது 100 ஸ்டோடிங்கியில் (стотинки, ஒருமை: ஸ்டோடிங்கா, стотинка) பிரிக்கப்பட்டுள்ளது. பழமையான பல்கேரிய மொழியில் "லெவ்" என்ற வார்த்தையின் அர்த்தம் "சிங்கம்", இது நவீன மொழியில் லெவ் ஆனது (ஐபிஏ: [] f]; பல்கேரிய மொழியில்: лъв). பல்கேரிய மொழியில் ஸ்டோடிங்கா என்றால் "ஒரு ஹன்ட்ரெத்" என்று பொருள், உண்மையில் இது "சென்டைம்" என்ற பிரெஞ்சு வார்த்தையின் மொழிபெயர்ப்பாகும். இலக்கணப்படி "ஸ்டோடிங்கா" என்ற வார்த்தை "ஸ்டோ" (сто) - நூறு.
முதல் லெவ் (1881-1952)
1881 ஆம் ஆண்டில் பிரெஞ்சு பிராங்கிற்கு சமமான மதிப்புடன் லெவ் பல்கேரியாவின் நாணயமாக அறிமுகப்படுத்தப்பட்டது. தங்கத் தரம் 1899 மற்றும் 1906 க்கு இடையில் இடைநிறுத்தப்பட்டு 1912 இல் மீண்டும் இடைநீக்கம் செய்யப்பட்டது. 1916 வரை, பல்கேரியாவின் வெள்ளி மற்றும் தங்க நாணயங்கள் லத்தீன் நாணய ஒன்றியத்தின் அதே விவரக்குறிப்புகளுக்கு வழங்கப்பட்டன. 1928 வரை வழங்கப்பட்ட ரூபாய் நோட்டுகள் தங்கம் ("லெவா ஸ்லாடோ" அல்லது "ஸ்லாட்னி", "лева злато" அல்லது "златни") அல்லது வெள்ளி ("லெவா ஸ்ரேப்ரோ" அல்லது "ஸ்ரேபார்னி", "лева or" அல்லது "сребърни") ஆகியவற்றால் ஆதரிக்கப்பட்டன.
1928 ஆம் ஆண்டில், 1 லெவ் = 10.86956 மி.கி தங்கத்தின் புதிய தங்கத் தரம் நிறுவப்பட்டது.
இரண்டாம் உலகப் போரின்போது, ​​1940 ஆம் ஆண்டில், லெவ் 32.75 லெவா = 1 ரீச்மார்க் என்ற விகிதத்தில் ஜெர்மன் ரீச்ஸ்மார்க்குடன் இணைக்கப்பட்டது. செப்டம்பர் 1944 இல் சோவியத் ஆக்கிரமிப்புடன், லெவ் சோவியத் ரூபிளில் 15 லெவா = 1 ரூபிள் என இணைக்கப்பட்டது. யு.எஸ். டாலருக்கு தொடர்ச்சியான ஆப்புகள் பின்வருமாறு: அக்டோபர் 1945 இல் 120 லெவா = 1 டாலர், டிசம்பர் 1945 இல் 286.50 லெவா மற்றும் மார்ச் 1947 இல் 143.25 லெவா. 1943 க்குப் பிறகு நாணயங்கள் எதுவும் வெளியிடப்படவில்லை; 1952 நாணய சீர்திருத்தம் வரை ரூபாய் நோட்டுகள் மட்டுமே வழங்கப்பட்டன.
நாணயங்கள்
1916 ஆம் ஆண்டில் வெள்ளி நாணயங்களின் உற்பத்தி நிறுத்தப்பட்டது, 1917 இல் 5, 10 மற்றும் 20 ஸ்டோடிங்கிகளில் துத்தநாகம் குப்ரோ-நிக்கலை மாற்றியது. 1923 ஆம் ஆண்டில், அலுமினியம் 1 மற்றும் 2 லெவா நாணயங்கள் அறிமுகப்படுத்தப்பட்டன, அதைத் தொடர்ந்து 1925 இல் குப்ரோ-நிக்கல் துண்டுகள் அறிமுகப்படுத்தப்பட்டன. 1930 இல், குப்ரோ -நிக்கல் 5 மற்றும் 10 லெவா மற்றும் வெள்ளி 20, 50 மற்றும் 100 லெவாக்கள் அறிமுகப்படுத்தப்பட்டன, 1937 வரை வெள்ளி நாணயங்கள் வழங்கப்பட்டன, அந்த ஆண்டில் அலுமினியம்-வெண்கல 50 ஸ்டோடிங்கி வழங்கப்பட்டது.
1940 ஆம் ஆண்டில், குப்ரோ-நிக்கல் 20 மற்றும் 50 லெவாக்கள் வெளியிடப்பட்டன, அதைத் தொடர்ந்து, 1941 இல், இரும்பு 1, 2, 5 மற்றும் 10 லீவாக்களால் வழங்கப்பட்டது. 1943 ஆம் ஆண்டில், நிக்கல்-உறை-எஃகு 5, 10 மற்றும் 50 லெவாக்கள் தாக்கப்பட்டன. லெவின் இந்த பதிப்பிற்காக வழங்கப்பட்ட கடைசி நாணயங்கள் இவை.
பணத்தாள்கள்
1885 ஆம் ஆண்டில், பல்கேரிய நேஷனல் வங்கி 20 மற்றும் 50 தங்க லெவாக்களுக்கான குறிப்புகளை அறிமுகப்படுத்தியது, 1887 ஆம் ஆண்டில் 100 தங்க லெவாக்களும், 1890 ஆம் ஆண்டில் 5 மற்றும் 10 தங்க லெவா குறிப்புகளும் அறிமுகப்படுத்தப்பட்டன. 1899 ஆம் ஆண்டில், 5, 10 மற்றும் 50 சில்வர் லெவா நோட்டுகள் வழங்கப்பட்டன, அதைத் தொடர்ந்து 1906 மற்றும் 1907 ஆம் ஆண்டுகளில் முறையே 100 மற்றும் 500 வெள்ளி லெவாக்கள் வழங்கப்பட்டன. 1907 இல் 500 தங்க லெவா குறிப்புகள் அறிமுகப்படுத்தப்பட்டன.
1916 ஆம் ஆண்டில், 1 மற்றும் 2 சில்வர் லெவா மற்றும் 1000 தங்க லெவா நோட்டுகள் அறிமுகப்படுத்தப்பட்டன, அதைத் தொடர்ந்து 1919 இல் 2500 மற்றும் 10,000 தங்க லெவா நோட்டுகள் அறிமுகப்படுத்தப்பட்டன. 1928 ஆம் ஆண்டில், ஒரு புதிய தொடர் குறிப்புகள் (1922 மற்றும் 1925 தேதியிட்டவை) அறிமுகப்படுத்தப்பட்டன, இது லெவாவில் மட்டுமே பிரிவுகளை வழங்கியது. அறிமுகப்படுத்தப்பட்ட பிரிவுகள் 5, 10, 20, 50, 100, 500, 1000 மற்றும் 5000 லெவா. இவை 1929 இல் 200 மற்றும் 250 லெவாக்களால் பின்பற்றப்பட்டன.
1943 மற்றும் 1950 க்கு இடையில் 20-லெவ் நோட்டுகள் வழங்கப்பட்ட போதிலும், 1930 ஆம் ஆண்டில், 100 லெவா வரையிலான நாணயங்கள் மாற்றப்பட்டன. 1943 மற்றும் 1945 க்கு இடையில், 1000 மற்றும் 5000 லெவாக்களுக்கான மாநில கருவூல பில்கள் வழங்கப்பட்டன.
நாணயங்கள்
1952 ஆம் ஆண்டில், நாணயங்கள் (1951 தேதியிட்டவை) 1, 3, 5, 10 மற்றும் 25 ஸ்டோடிங்கி ஆகிய பிரிவுகளில் அறிமுகப்படுத்தப்பட்டன, பித்தளைகளில் குறைந்த மூன்று பிரிவுகளும், குப்ரோ-நிக்கலில் அதிக மூன்று பிரிவுகளும் இருந்தன. சிறிது நேரத்திற்குப் பிறகு, 1952 தேதியிட்ட குப்ரோ-நிக்கல் 20 ஸ்டோடிங்கி நாணயங்களும் வெளியிடப்பட்டன, அதைத் தொடர்ந்து 1959 இல் 50 ஸ்டோடிங்கி மற்றும் 1960 இல் 1 லெவ் ஆகியவை 1 லெவ் குறிப்பை மாற்றின (இரண்டும் குப்ரோ-நிக்கலில்). அனைத்து ஸ்டோடிங்கி நாணயங்களும் தலைகீழ் மற்றும் மாநில சின்னத்தில் கோதுமையின் தலையைக் கொண்டிருக்கின்றன, அதே நேரத்தில் லெவ் நாணயம் ஒரு ஆலிவ் கிளை மாலை அணிவதை சித்தரிக்கிறது.
பணத்தாள்கள்
1952 ஆம் ஆண்டில், மாநில குறிப்புகள் (1951 தேதியிட்டவை) [4] 1, 3 மற்றும் 5 லெவாக்களில் வழங்கப்பட்டன, மேலும் தேசிய வங்கியின் குறிப்புகள் 10, 25, 50, 100 மற்றும் 200 லெவாக்களுடன் வழங்கப்பட்டன. 500-லெவ் குறிப்புகள் அச்சிடப்பட்டன, ஆனால் வழங்கப்படவில்லை. 1960 இல் ஒரு நாணயம் அறிமுகப்படுத்தப்பட்ட பின்னர் 1 லெவ் குறிப்புகள் திரும்பப் பெறப்பட்டன. 1, 3, மற்றும் 5 லெவாக்கள் மாநிலச் சின்னத்தை சித்தரிக்கின்றன, அதே சமயம் அனைத்து பிரிவுகளும் 10 லீவா மற்றும் அதற்கு மேற்பட்டவை ஜார்ஜி டிமிட்ரோவை சித்தரிக்கின்றன, அவர் அவரைச் சுற்றி ஒரு பிரேத பரிசோதனை ஆளுமை கொண்ட ஆளுமை கொண்டவர். கால கட்டம். 1 லெவ், 3 மற்றும் 5 லெவா குறிப்புகளின் தலைகீழ் பக்கமானது சுத்தியலையும் அரிவாளையும் உயர்த்திப் பிடிப்பதை சித்தரிக்கிறது, அதே நேரத்தில் உயர்ந்த வகுப்புகள் ஒவ்வொன்றும் பல்வேறு வர்த்தகங்களில் தொழிலாளர்களை சித்தரிக்கின்றன.
மூன்றாவது லெவ் (1962-1999)
1962 ஆம் ஆண்டில், மற்றொரு மறுபெயரிடல் 10 முதல் 1 என்ற விகிதத்தில் நடந்தது, பரிமாற்ற வீதத்தை 1.17 லெவா = 1 யு.எஸ். டாலராக நிர்ணயித்தது, சுற்றுலா விகிதம் பிப்ரவரி 1, 1964 இல் 2 லெவாவாகக் குறைந்தது. ஐஎஸ்ஓ 4217 குறியீடு பிஜிஎல் ஆகும். இதற்குப் பிறகு, கிட்டத்தட்ட மூன்று தசாப்தங்களாக லெவ் மிகவும் நிலையானதாக இருந்தது. இருப்பினும், மற்ற கம்யூனிஸ்ட் நாடுகளின் நாணயங்களைப் போலவே, இது மேற்கத்திய நிதிகளுக்கு சுதந்திரமாக மாற்றப்படவில்லை. இதன் விளைவாக, கறுப்பு சந்தை விகிதங்கள் உத்தியோகபூர்வ விகிதத்தை விட ஐந்து முதல் பத்து மடங்கு அதிகமாக இருந்தன. இந்த காலகட்டத்தில், 1989 வரை லெவ் தங்கத்தால் ஆதரிக்கப்பட்டது, மற்றும் ரூபாய் நோட்டுகளில் உரை உள்ளது: "வங்கிக் குறிப்பு தங்கம் மற்றும் வங்கியின் அனைத்து சொத்துக்களாலும் ஆதரிக்கப்படுகிறது" (பல்கேரியன்: "Банкнотата е обезпечена ").
கம்யூனிசத்தின் வீழ்ச்சிக்குப் பிறகு, பல்கேரியா கடுமையான பணவீக்கம் மற்றும் நாணய மதிப்புக் குறைப்பு ஆகியவற்றின் பல அத்தியாயங்களை அனுபவித்தது. இதை மாற்றுவதற்காக, 1997 ஆம் ஆண்டில், லெவ் டாய்ச் மார்க்குடன் இணைக்கப்பட்டது, 1,000 லெவ் 1 டிஎம் (ஒரு லெவ் 0.1 பிஃபெனிக்கிற்கு சமம்).
1997 ஆம் ஆண்டு முதல், பல்கேரியா நாணய வாரிய அமைப்பில் உள்ளது, மேலும் புல்கேரிய நாணய வங்கியின் (பி.என்.பி) அந்நிய செலாவணி இருப்புக்களால் புழக்கத்தில் உள்ள அனைத்து நாணயங்களும் முழுமையாக ஆதரிக்கப்பட்டுள்ளன.
நாணயங்கள்
1962 ஆம் ஆண்டில், அலுமினியம்-வெண்கலம் 1, 2, மற்றும் 5 ஸ்டோடிங்கி, மற்றும் நிக்கல்-பித்தளை 10, 20 மற்றும் 50 ஸ்டோடிங்கி மற்றும் 1 லெவ் ஆகியவை அறிமுகப்படுத்தப்பட்டன. நாணயத் தொடர் அதே காலகட்டத்தில் சோவியத் யூனியனின் நாணயங்களை வலுவாக ஒத்திருக்கிறது, குறிப்பாக வடிவமைப்பு மற்றும் அளவு.
மாநில சின்னம் அனைத்து நாணயங்களின் மேற்புறத்திலும் சித்தரிக்கப்பட்டுள்ளது, இது பல மாற்றங்களைச் சந்தித்தது. புதிய நாணயத்தை அறிமுகப்படுத்தியதன் மூலம் 1962 இல் முதல் மாற்றம், 1974 இல் இரண்டாவது மாற்றம், ரிப்பன்கள் மிகவும் குறிப்பிடத்தக்க மாற்றமாகும்.
இந்த காலகட்டத்தில் ஏராளமான நினைவு 2 லெவா நாணயங்களும் புழக்கத்தில் விடப்பட்டன, அவை ஒப்பீட்டளவில் அதிக உற்பத்தி எண்களையும் சிறிய சேகரிப்பாளரின் மதிப்பையும் கொண்டிருந்ததால் அவை பெரும்பாலும் புழக்கத்தில் விடப்பட்டன. வெள்ளி உட்பட மாறுபட்ட அளவுகள் மற்றும் உலோக கலவைகளுடன் ஒழுங்கற்ற அடிப்படையில் அதிக மதிப்புள்ள லெவ் நாணயங்களும் புழக்கத்தில் விடப்பட்டுள்ளன. பெரும்பாலும் நாணயவியல் நாணயங்கள் சேகரிப்பாளர்களுக்கு விற்கப்படாததால். இதேபோன்ற நிகழ்வுகளை அதே காலகட்டத்தில் கிழக்கு ஜெர்மனி மற்றும் போலந்திலிருந்து அதிக மதிப்புள்ள நாணயங்களுடன் காணலாம்.
கம்யூனிசத்திற்கு பிந்தைய நாணயங்கள்
1992 ஆம் ஆண்டில், கம்யூனிச சகாப்தத்திற்குப் பிறகு, பழைய நாணயங்கள் திரும்பப் பெறப்பட்டன, மேலும் 10, 20 மற்றும் 50 ஸ்டோடிங்கி, 1, 2, 5 மற்றும் 10 லெவாக்களில் ஒரு புதிய நாணயம் அறிமுகப்படுத்தப்பட்டது. குப்ரோ-நிக்கல் 10 லெவா தவிர அனைவரும் நிக்கல்-பித்தளைகளில் தாக்கப்பட்டனர். 1997 ஆம் ஆண்டில், நிக்கல்-பித்தளை 10, 20 மற்றும் 50 லெவாக்கள் அறிமுகப்படுத்தப்பட்டன.
பணத்தாள்கள்
1962 ஆம் ஆண்டில், தேசிய வங்கி 1, 2, 5, 10 மற்றும் 20 லெவாவிற்கான குறிப்புகளை வெளியிட்டது. அதே பிரிவுகளில் இரண்டாவது தொடர் 1974 இல் வெளியிடப்பட்டது. 1990 இல் 50 லெவா குறிப்புகள் அறிமுகப்படுத்தப்பட்டன. மீண்டும், 10 லெவா மற்றும் அதற்கு மேற்பட்ட பிரிவுகளில் ஜார்ஜி டிமிட்ரோவ், 1, 2, மற்றும் 5 ஆகியவை மாநில சின்னத்தைக் கொண்டிருந்தன. கம்யூனிச ஆட்சியின் வீழ்ச்சிக்குப் பின்னர், 20, 50, 100 மற்றும் 200 லெவாக்களுக்கு புதிய குறிப்புகள் அறிமுகப்படுத்தப்பட்டன. இவற்றைத் தொடர்ந்து 1993 இல் 500 லெவா குறிப்புகள், 1994 இல் 1000 மற்றும் 2000 லெவாக்கள், 1996 இல் 5000 மற்றும் 10,000 லெவாக்கள் (1997 இல் புதிய வடிவமைப்பு மற்றும் தோற்றத்துடன் மீண்டும் வெளியிடப்பட்டன), 1997 இல் 50,000 லெவாக்கள். மேலும், 20,000 மற்றும் இரண்டு புதிய ரூபாய் நோட்டுகள் 1997 மற்றும் 1998 ஆம் ஆண்டுகளில் 100,000 லெவா அறிமுகப்படுத்த திட்டமிடப்பட்டது, ஆனால் 1997 இல் நாணய வாரியம் அறிமுகப்படுத்தப்பட்டதைத் தொடர்ந்து அவற்றின் உற்பத்தி ரத்து செய்யப்பட்டது. [5] [6]
நான்காவது லெவ் (1999 - தற்போது வரை)
5 ஜூலை 1999 இல், லெவ் 1000: 1 இல் மறுபெயரிடப்பட்டது, 1 புதிய லெவ் 1 டாய்ச் மார்க்குக்கு சமம். [7] புதிய பல்கேரிய லெவிற்கான ஐஎஸ்ஓ 4217 நாணயக் குறியீடு பிஜிஎன் ஆகும். நாணயம் இனி தங்கம் மற்றும் வெள்ளியால் ஆதரிக்கப்படவில்லை; இதனால் தங்கம் அல்லது வங்கி சொத்துக்களால் லெவின் ஆதரவைக் குறிப்பிடும் உரையை ரூபாய் நோட்டுகள் இழந்தன.
யூரோ தத்தெடுப்பு
முக்கிய கட்டுரை: பல்கேரியா மற்றும் யூரோ
2007 ஆம் ஆண்டில் பல்கேரியா ஐரோப்பிய ஒன்றிய உறுப்புரிமையைப் பெற்றதிலிருந்து, பல்வேறு தேதிகள் லெவின் எதிர்பார்க்கப்பட்ட முடிவாக பரிந்துரைக்கப்பட்டுள்ளன: அந்த ஆண்டின் இறுதியில் 1 ஜனவரி 2012 சாத்தியமான தேதி; [8] இருப்பினும், 2008 இன் உலகளாவிய நிதி நெருக்கடி மற்றும் யூரோப்பகுதி நெருக்கடி குளிர்ந்தது யூரோவுக்கான ஆரம்ப உற்சாகம். ஆயினும்கூட, 2009 ஆம் ஆண்டில் தி எகனாமிஸ்ட், யூரோவிற்கான பல்கேரியாவின் பாதையை விரைவுபடுத்துவதற்கான பரிந்துரைகளைக் குறிப்பிட்டார், அல்லது உடனடியாக அதை ஏற்றுக்கொள்ள அனுமதிக்க வேண்டும், ஐரோப்பிய ஒன்றிய நிறுவனங்கள் யூரோ தத்தெடுக்கும் கொள்கையிலிருந்து விலக விரும்பாத போதிலும், ஐந்து யூரோ ஒருங்கிணைப்பு அளவுகோல்கள் பூர்த்தி செய்யப்பட்ட பின்னரே. [9 ] 2011 ஆம் ஆண்டில் பல்கேரிய நிதி மந்திரி சிமியோன் ஜான்கோவ் பல்கேரியா யூரோவில் சேர தனது முந்தைய ஆர்வத்தை ஒப்புக் கொண்டார், ஆனால் 2015 ஐ அதிக தேதியாக கருதினார். [10] பல்கேரியா யூரோ தத்தெடுப்புக்கான நிலையான பாதையைப் பின்பற்றினால், அது ஐரோப்பிய பரிமாற்ற வீத பொறிமுறையில் (ஈஆர்எம் II) சேர்ந்த இரண்டு ஆண்டுகளுக்குப் பிறகு யூரோவைப் பயன்படுத்தும் (யூரோவிற்கு லெவின் பெக் கொடுக்கப்பட்ட ஒரு முறை). 2010 இன் பிற்பகுதியில், பல்கேரியாவின் மேம்பட்ட பொருளாதாரத்தைப் பொறுத்தவரை, அடுத்த ஆண்டு பல்கேரியா ஈஆர்எம் II இல் சேரும் என்று ஆய்வாளர்கள் கருதினர். [11] எவ்வாறாயினும், பொறிமுறையில் சேருவதைத் தொடர்ந்து ஒத்திவைப்பது பல்கேரியா ஐந்து ஒருங்கிணைப்பு அளவுகோல்களையும் சந்திப்பதைத் தடுத்துள்ளது: அதன் மீளுருவாக்கம் பொருளாதாரம் பின்னர் மற்ற நான்கு அளவுகோல்களைச் சந்தித்தது. [12]
நாணயங்கள்
1999 ஆம் ஆண்டில், 1, 2, 5, 10, 20 மற்றும் 50 ஸ்டோடிங்கி வகைகளில் நாணயங்கள் அறிமுகப்படுத்தப்பட்டன. [13] 2002 ஆம் ஆண்டில் அறிமுகப்படுத்தப்பட்ட 1 லெவ் நாணயம் 1999 இல் அறிமுகப்படுத்தப்பட்ட 1 லெவ் ரூபாய் நோட்டை மாற்றியது. அதே மதிப்புள்ள ரூபாய் நோட்டுகளை மாற்றுவதற்கு 2 லெவாவின் நாணயங்கள் டிசம்பர் 7, 2015 அன்று அறிமுகப்படுத்தப்பட இருப்பதாக நவம்பர் 2014 இல் அறிவிக்கப்பட்டது. [14]
பணத்தாள்கள்
1999 ஆம் ஆண்டில், 1, 2, 5, 10, 20 மற்றும் 50 லெவாக்களில் ரூபாய் நோட்டுகள் அறிமுகப்படுத்தப்பட்டன. 2003 ஆம் ஆண்டில் 100 லெவா குறிப்புகள் சேர்க்கப்பட்டன. 1 லெவ் குறிப்பு 1 லெவ் நாணயத்தால் அன்றாட பயன்பாட்டில் முற்றிலும் மாற்றப்பட்டு 2016 முதல் சட்டப்பூர்வ டெண்டராக நிறுத்தப்பட்டது, இருப்பினும் 1 லெவ் நாணயத்திற்கு இன்னும் பரிமாறிக்கொள்ள முடியும். 2 லெவா இன்னும் புழக்கத்தில் உள்ளது, ஆனால் டிசம்பர் 7, 2015 அன்று 2 லெவா நாணயம் அறிமுகப்படுத்தப்பட்ட பின்னர் இனி அச்சிடப்படவில்லை. சமகால 2 லெவா பணத்தாள் பைசி ஹிலெண்டர்ஸ்கி, ஹிலாண்டர் மடாலயம், இஸ்டோரியா கையெழுத்துப் பிரதியின் பக்கங்கள், பல்கேரியாவின் சில வரலாற்று கோட்டுகள் மற்றும் சில இடைக்கால பல்கேரிய ஆட்சியாளர்களின் முத்திரைகள், கலோயனின் மோதிரம் உள்ளிட்டவற்றை சித்தரிக்கிறது. 5 லெவா பணத்தாள் ஓவியர் இவான் மிலேவ் மற்றும் அவரது கையொப்பம் உட்பட அவரது ஓவியங்களிலிருந்து பகட்டான கூறுகளை சித்தரிக்கிறது. 10 லெவா பணத்தாள் பெட்டார் பெரோன் மற்றும் அவரது "ஃபிஷ் ப்ரைமரின்" தலைப்புப் பக்கத்தை சித்தரிக்கிறது, புத்தகத்தின் அசல் செதுக்கல்களில் இரண்டு, ஒரு காண்டாமிருகம் மற்றும் ஒரு திமிங்கலம் (பிந்தையது புத்தகத்திற்கு அதன் புனைப்பெயரைக் கொடுத்தது); தலைகீழாக பெரோனின் சில அறிவியல் கருவிகள், ஒரு தொலைநோக்கி மற்றும் ஒரு நால்வர் மற்றும் சந்திர கட்டங்களின் வரைபடங்கள் சித்தரிக்கப்பட்டுள்ளன. 20 லெவா பணத்தாள் ஸ்டீபன் ஸ்டாம்போலோவ், ஒற்றுமைக் குழுவின் முத்திரை (அதில் அவர் ஒரு நிறுவன உறுப்பினராக இருந்தார்), அவரது பாடல்கள் மற்றும் கவிதைகள் என்ற புத்தகத்தின் தலைப்புப் பக்கம், அவரது மற்றும் அவரது கையொப்பத்தின் ஒரு கவிதையின் ஒரு பகுதி; தலைகீழாக, ஈகிள்ஸ் பிரிட்ஜ் மற்றும் லயன்ஸ் பாலத்திலிருந்து சிலைகள், தேசிய சட்டமன்றத்தின் கட்டிடம் மற்றும் அவரது கையெழுத்துப் பிரதியின் கையால் எழுதப்பட்ட பக்கம். 50 லெவா பணத்தாள் பெஞ்சோ ஸ்லாவிகோவ், தேசிய அரங்கின் கட்டிடம் மற்றும் தேசிய நூலகத்தின் அசல் கட்டிடம் மற்றும் ஒரு பைட்டன் வண்டி ஆகியவற்றை சித்தரிக்கிறது; தலைகீழாக, கவிஞர் மாரா பெல்செவாவின் உருவப்படம், அவரது கனவு கனவின் கையெழுத்துப் பிரதியின் ஒரு பகுதி, அவரது இரத்தப் பாடலின் முதல் அச்சின் ஒரு பகுதி மற்றும் அவரது கவிதைத் தொகுப்புகளுக்கு எடுத்துக்காட்டுகள். 100 பணத்தாள் அலெகோ கான்ஸ்டான்டினோவ், அவரது பயணக் குறிப்பான டூ சிகாகோ மற்றும் பேக்கின் தலைப்புப் பக்கம் (1893 இல் சிகாகோவின் உலக கண்காட்சியைக் காண அமெரிக்காவிற்கு அவர் சென்றது பற்றி), அவரது கையொப்பம், சோபியா குடிமக்களுக்கு செர்னி வ்ரா, விட்டோஷாவின் உச்சிமாநாடு (பல்கேரிய சுற்றுலா / மலையேற்ற இயக்கத்தின் ஸ்தாபக நிகழ்வாகக் கருதப்படுகிறது), மற்றும் அவரது சுயவிவரம் ஒரு எடெல்விஸில் (பல்கேரிய சுற்றுலா ஒன்றியத்தின் சின்னம்) மிகைப்படுத்தப்பட்டது; தலைகீழ் பே கன்யோவின் ஓடு பக்கத்தையும், அவரது மிகவும் பிரபலமான படைப்பையும், ஆசிரியரின் இடுப்பு உயர உருவப்படத்தையும் சித்தரிக்கிறது.
கல்வி உளவியல்
கல்வி உளவியல் மற்ற பகுதிகள் அதன் உறவு பகுதியாக புரிந்து கொள்ள முடியும். மருத்துவம், உயிரியல் ஆகியவற்றிற்கும் இடையிலான உறவுக்கு ஒத்ததாக இருக்கும் அந்த ஒழுங்குமுறைக்கு ஒரு உறவைக் கொண்டிருக்கிறது. இது நரம்பியல் விஞ்ஞானத்தால் தெரிவிக்கப்படுகிறது. கல்விசார் மனோதத்துவமானது கல்வி கற்பித்தல், கல்வித் தொழில்நுட்பம், பாடத்திட்ட வளர்ச்சி, நிறுவனக் கற்றல், சிறப்பு கல்வி, வகுப்பறை மேலாண்மை மற்றும் மாணவர் ஊக்குவிப்பு உள்ளிட்ட பல்வேறு கல்வித் திட்டங்களை அறிவிக்கிறது. கல்வி உளவியல் இரண்டு இருந்து ஈர்க்கிறது மற்றும் புலனுணர்வு அறிவியல் மற்றும் கற்றல் அறிவியல் பங்களிக்கிறது. பல்கலைக்கழகங்களில், கல்வி உளவியலின் துறைகள் பொதுவாக கல்வித் திறமைகளுக்குள்ளேயே வைக்கப்படுகின்றன, அறிமுக உளவியல் பாடநூல்களில் கல்வி உளவியல் உள்ளடக்கத்தை பிரதிநிதித்துவப்படுத்துவதில் குறைபாடு இருப்பதாக கணக்கிடப்படுகிறது.
கல்வி உளவியலின் துறையில், மனிதர்களிடையே கற்றல் செயல்முறைகளுக்கு புதிய உத்திகளைக் கருத்தில் கொள்வதன் மூலம் நினைவாற்றல், கருத்தியல் செயல்முறைகள் மற்றும் தனிப்பட்ட வேறுபாடுகள் (அறிவாற்றல் உளவியலின் வழியாக) ஆகியவை அடங்கும். செயல்பாட்டு மனநிலை, செயல்பாட்டுவாதம், கட்டமைப்புவாதம், கட்டமைப்பியல், மனிதநேய உளவியல், ஜெஸ்டால் உளவியல் மற்றும் தகவல் செயலாக்கம் ஆகியவற்றின் கோட்பாட்டின் அடிப்படையில் கல்வி உளவியல் உருவாக்கப்பட்டுள்ளது.
கடந்த இருபது ஆண்டுகளில் கல்வி உளவியல் வேகமாக வளர்ச்சி கண்டுள்ளது. 20 ஆம் நூற்றாண்டின் தொடக்கத்தில் வழக்கமான வகுப்பறை பாடத்திட்டத்தை பின்பற்றமுடியாத சிறப்பு கல்வி மாணவர்களுக்கான ஏற்பாடுகளுக்கு வழிவகுத்த நுண்ணறிவு சோதனை பற்றிய கருத்துடன் பள்ளி உளவியல் தொடங்கியது. இருப்பினும், "பள்ளி உளவியல்" தன்னை பல துறைகளில் பல உளவியலாளர்களின் நடைமுறைகள் மற்றும் கோட்பாடுகள் அடிப்படையில் மிகவும் புதிய தொழிலை உருவாக்கியுள்ளது. உளவியல் உளவியலாளர்கள், மனநல நிபுணர்கள், சமூகத் தொழிலாளர்கள், ஆசிரியர்கள், பேச்சு மற்றும் மொழி சிகிச்சையாளர்கள் மற்றும் ஆலோசகர்கள் ஆகியோருடன் சேர்ந்து, வகுப்பறை அமைப்பில் நடத்தை, அறிவாற்றல், மற்றும் சமூக உளவியலை இணைக்கும்போது எழுப்பப்படும் கேள்விகளைப் புரிந்து கொள்ள முயற்சிக்கின்றனர்.
ஆரம்ப காலங்களில்
கல்வி உளவியல் ஒரு மிகவும் புதிய மற்றும் வளர்ந்து வரும் துறையில் உள்ளது. பிளாட்டோ மற்றும் அரிஸ்டாட்டிலின் நாட்களின் ஆரம்பத்தில் இருந்தாலும்கூட, அது ஒரு குறிப்பிட்ட நடைமுறை என்று அடையாளம் காணப்படவில்லை. தனிப்பட்ட வேறுபாடுகள், மதிப்பீடு, மேம்பாடு, ஒரு விஷயத்தின் தன்மை, சிக்கல் தீர்க்கல், மற்றும் கற்றல் பரிமாற்றம் ஆகியவை தனிநபர்களின் கருத்து வேறுபாடு பற்றி சிந்திக்க வேண்டிய அன்றாட கற்பித்தல் மற்றும் கற்றல் கல்வி உளவியல் துறையில் தொடங்கி இருப்பதாக தெரியவில்லை. இந்த தலைப்புகள் கல்விக்கு முக்கியமானவை, இதன் விளைவாக மனித அறிவாற்றல், கற்றல், மற்றும் சமூக உணர்வை புரிந்து கொள்வது அவசியம்.
பிளாட்டோ மற்றும் அரிஸ்டாட்டில்
கல்வி உளவியல் என்பது அரிஸ்டாட்டில் மற்றும் பிளாட்டோவின் காலத்திற்கு முந்தியுள்ளது. பிளாட்டோ மற்றும் அரிஸ்டாட்டல் ஆகியோர், கல்வி, தனிநபர் பயிற்சி மற்றும் உளவியல்-திறன்களை வளர்ப்பது, நல்ல பாத்திரத்தை உருவாக்குதல், தார்மீக கல்வியின் சாத்தியக்கூறுகள் மற்றும் வரம்புகள் ஆகியவற்றில் தனிப்பட்ட வேறுபாடுகளை ஆராயினர். அவர்கள் பேசிய வேறு சில கல்விப் பாடல்கள் இசை, கவிதை மற்றும் தனிப்பட்ட கலை, ஆசிரியர் ஆசிரியரின் பங்களிப்பு, ஆசிரியர் மற்றும் மாணவர்களிடையே உள்ள உறவுகள் ஆகியவற்றின் விளைவுகளாகும். உலகின் அனுபவமும் புரிந்துணர்வும் மூலம் பரிணாம வளர்ச்சி என்பது ஒரு உள்ளார்ந்த திறன் என்று பிளேட்டோவைக் கண்டது. இத்தகைய ஒரு அறிக்கை இன்றைய சூழல் மற்றும் கற்றல் புரிந்து கொண்டு இயற்கைக்கு எதிராக தொடரும் வாதமாக உருவாகியுள்ளது. அரிஸ்டாட்டில் "சங்கம்" என்ற நிகழ்வுகளை கவனித்தார். அவரின் நான்கு சட்டங்கள் அடுத்தடுத்து வந்தன, பின்னடைவு, ஒற்றுமை மற்றும் மாறுபாடு ஆகியவை அடங்கும். அவருடைய ஆய்வுகள் நினைவுகூறல் மற்றும் கற்றல் செயல்முறைகளை எளிதாக்கியது.
ஜான் லாக்
நுண்ணறிவு, அறிவுசார் வளர்ச்சி, கற்றலூக்கம், சுய கருத்து போன்றவற்றில் தனி மனித வேறுபாடுகளையும், கற்றலில் அவற்றின் பங்கினையும் கண்டறிவதற்குக் கல்வி உளவியல் பெரும் பங்காற்றுகிறது. அறிவுசார் மற்றும் உணர்வுசார் அணுகுமுறைகளில் கற்றலின் முறைமைகளை அறியச் செய்வது ஆகும்.
கற்றல் செயல்பாடுகள்
பரிசோதித்தல் மற்றும் அளவிடுதல் போன்ற எண்ணளவை முறைகளையே கல்வி உளவியல் பெரிதும் சார்ந்துள்ளது. மேலும் வ்குப்பறையில் கற்றல் கற்பித்தல் முறைகளை வடிவமைத்தல், வகுப்பறை மேலாண்மை மற்றும் வகுப்பறை மதிப்பீடு போன்றவற்றில் கல்விச் செயல்பாடுகளை மேம்படுத்துவது கல்வி உளவியலின் செயல்பாடு அடங்கியுள்ளது. ஆகையால் கல்வி உளவியலானது கல்விச்சூழல் அனைத்திலும் மாணவரது கற்றல் முறைமைகளை மேம்படுத்துகிறது.
பகுப்பு:கல்வி உளவியல்
பொட்டாசியம் புளோரைடு
பொட்டாசியம் புளோரைடு (Potassium fluoride) என்பது KF என்ற மூலக்கூறு வாய்ப்பாடு கொண்ட ஒரு கனிம வேதியியல் சேர்மமாகும். தயாரிப்பு பயன்பாடுகளுக்காகவும், வேதியியலுக்காகவும் புளோரைடு அயனிகளை வழங்கக்கூடிய மூலச் சேர்மங்களில் ஐதரசன் புளோரைடுக்கு அடுத்ததாக நிற்பது பொட்டாசியம் புளோரைடு ஆகும். கார ஆலைடான இச்சேர்மம் இயற்கையில் அரிய கனிமமாக விளங்கும் கார்பபைட் வடிவில் கிடைக்கிறது. பொட்டாசியம் புளோரைடு கரைசல்கள் கரையக்கூடிய புளோரோ சிலிக்கேட்டுகளை உருவாக்கும் என்பதால் அவை கண்ணாடியை அரிக்கும் தன்மை கொண்டுள்ளன. ஐதரசன் புளோரைடு பொட்டாசியம் புளோரைடை விட வினைத்திறன் மிக்கது ஆகும்.
தயாரிப்பு
பொட்டாசியம் கார்பனேட்டை அதிக அளவு ஐதரோ புளோரிக் அமிலத்தில் கரைத்தால் பொட்டாசியம் இருபுளோரைடு கரைசல் கிடைக்கிறது. இக்கரைசலை ஆவியாக்கினால் பொட்டாசியம் இருபுளோரைடு படிகங்கள் தோன்றுகின்றன. இப்படிகங்களை சூடாக்குவதால் பொட்டாசியம் புளோரைடு உருவாகிறது.
இவ்வுப்பைத் தயாரிக்க கண்ணாடி அல்லது பீங்கான் பாத்திரங்கள் பயன்படுத்தக்கூடாது. ஐதரசன் புளோரைடு தயாரிப்பது போல வெப்பம் தாங்கும் நெகிழிகள் அல்லது பிளாட்டினம் கலன்கள் பயன்படுத்த வேண்டும். ஏனெனில் பொட்டாசியம் புளோரைடு கண்ணாடி பீங்கான் முதலியவற்றை அரிக்கும் தன்மை கொண்டது ஆகும்.
பயன்கள்
கரிம வேதியியலில், குளோரோகார்பன்களை புளோரோகார்பன்களாக மாற்றும் வினைகளில் பொட்டாசியம் புளோரைடு பயன்படுகிறது. இவ்வினை பிங்கெல்சிடெய்ன் வினை எனப்படுகிறது. இவ்வகை வினைகளில் பொதுவாக இருமெத்தில் பார்மமைடு, எத்திலீன் கிளைக்கால் மற்றும் இருமெத்தில் சல்பாக்சைடு போன்ற முனைவுக் கரைப்பான்கள் மட்டுமே பயன்படுத்தப்படும்.
முன்பாதுகாப்பு
புளோரைடு அயனிகளை வழங்கும் மற்ற மூலங்கள் போலவே பொட்டாசியம் புளோரைடும் நச்சுத் தன்மை வாய்ந்ததாகும். மனிதர்களுக்கான இதனுடைய கொல்லும் அளவு குறைவாக இருந்தாலும் இது நச்சுப்பொருளாகவே கருதப்படுகிறது. இதை உட்கொள்வதும் சுவாசிப்பதும் மிகுந்த தீங்கு விளைவிக்கும் செயல்களாகும். தோலின்மீது பட நேர்ந்தால் கடுமையான தீப்புண்களை உருவாக்கும்.
மேற்கோள்கள்
பகுப்பு:பொட்டாசியம் சேர்மங்கள் பகுப்பு:புளோரைடுகள் பகுப்பு:கார உலோகப் புளோரைடுகள் பகுப்பு:உலோக ஆலைடுகள் பகுப்பு:புளோரின் சேர்மங்கள் பகுப்பு:கனிம வேதியியல் சேர்மங்கள்
அக்ஷயம்
அக்ஷயம் 1943 ஆம் ஆண்டு வெளிவந்த தமிழ்த் திரைப்படமாகும். பிலிம் லைப்ரரி நிறுவனத்தினரின் தயாரிப்பில் வெளிவந்தது இத்திரைப்படம்.